# Coca Nasa

Coca Nasa és un projecte comunitari i indígena del poble nasa a Colòmbia dedicat a l'elaboració i comercialització d'aliments fets a base de fulles de coca (Erythroxylum novogranatense), amb l'objectiu de «reivindicar la planta de coca com un recurs natural i cultural que pot ser explotat econòmicament per les comunitats indígenes». Entre els productes elaborats i comercialitzats es troba la farina de coca, fulles de coca, galetes, aiguardent, vi de coca, rom de coca, pomada de coca, gotes, preparats per a infusions com Nasa Esh's, la beguda energitzant Coca Sek i la cervesa Coca Pola.

## Història

L'any 1997 un grup d'estudiants nasa a Bogotà van decidir iniciar un projecte de reconeixement de l'ús tradicional de la fulla de coca. Posteriorment, el 1999 l'empresa va ser fundada sota la raó social d'Ecoca Ltda i amb el nom de Proyecto Coca Nasa en el Resguardo Indígena de Calderas al departament del Cauca. Aquell any es van iniciar els tràmits per a obtenir el registre sanitari davant de l'Institut Nacional de Vigilància de Medicaments i Aliments (INVIMA) que després va indicar que el registre el podia fer el cabildo atesa l'«autonomia indígena».
El 26 de novembre de 2021 Coca Nasa va rebre un comunicat del despatx d'advocats Brigard Castro que representa l'empresa multinacional The Coca-Cola Company perquè cessés i desistís de l'ús del nom Coca Pola a la cervesa artesanal ja que el seu ús podria confondre's amb la seva gasosa Coca-Cola. Anteriorment, l'any 2006, ja Coca Nasa havia rebut una demanda de The Coca-Cola Company per reclamar els drets de propietat de la paraula Coca a la beguda Coca Sek de l'empresa indígena. Aquesta demanda no va prosperar ja que la defensa per part de Coca Nasa es va centrar a exigir el reconeixement dels drets col·lectius sobre la fulla de coca. Davant la demanda de 2021, Coca Nasa va respondre sol·licitant explicacions sobre per què Coca Cola estava usant el terme «coca» sense autorització i ni consentiment dels pobles originaris nasa i emberà xamí. Aquesta sol·licitud es va realitzar basant-se en la Decisió 486 de Lima, de la Comunitat Andina de Nacions, que estableix que l'ús de noms que tinguin relació amb els pobles indígenes, o amb els seus productes o elements que siguin fonamentals de la seva cultura, estan protegits.

## Referències

* ↑ Tiempo, Casa Editorial El. «La indígena que creó Coca Nasa y le ganó una batalla legal a Coca Cola» (en español). El Tiempo, 28-12-2020. [Consulta: 15 febrer 2023].
* 1 2 «¿Comercializar la coca solo en los resguardos?» (en espanyol europeu). Dejusticia. [Consulta: 15 febrer 2023].
* ↑ Caicedo-Domínguez, Yudith; Hoyos-Garcés, Guadalupe; Yépez, Rocío; Sandoval, Diana Karen «Usos agroindustriales de la hoja de coca en comunidades indígenas del departamento del Cauca, Colombia durante el postconflicto» (en castellà). Política, Globalidad y Ciudadanía, 7, 14, 2021 [Consulta: 15 febrer 2023].
* ↑ Valenzuela, Argüello y Ortiz (2013): 39.
* ↑ RamírezA, Lina Maria Scarpetta «Reconocimiento Fitoquímico y etnobotánico de Erythroxylum coca en la población Nasa del Departamento del Cauca – Colombia». Revista Criterio Libre Jurídico, 14, 1, 2017, pàg. 10–19. ISSN: 1794-7200 [Consulta: 16 febrer 2023].
* ↑ Castañeda y Contreras (2019): 39.
* ↑ Ceballos (2008): 4.
* ↑ Valenzuela, Argüello y Ortiz (2013): 40.
* ↑ «"Coca Pola", la cerveza colombiana que hace frente a la "satanización" de la hoja de coca». Agencia EFE, 26-01-2023. [Consulta: 30 setembre 2024].
* 1 2 Welle (www.dw.com), Deutsche. «Coca-Cola amenaza con acciones legales a indígenas nasa por nombre de su cerveza | DW | 13.12.2021» (en espanyol europeu). DW.COM. [Consulta: 15 febrer 2023].
* 1 2 Barrero, Andrés Felipe Carmona. «David y Goliat: el pulso entre Coca Cola e indígenas Nasa en Colombia» (en castellà). Voragine, 12-05-2022. [Consulta: 15 febrer 2023].
* ↑ Prensa 2. «Indígenas colombianos contrademandan a Coca-Cola para defender su bebida "Coca Pola"» (en castellà). Perú Retail, 26-02-2022. [Consulta: 15 febrer 2023].

## Bibliografia

* Castañeda Pérez, Marco Nicolás; Contreras Alfonso, Edwar Andrés «Desarrollo de una propuesta para la producción de una barra energética con harina de coca para la empresa Coca Nasa» (en castellà). Trabajo de grado. Universidad de América, 2019.
* Ceballos Bedoya, Nicolás «El caso Coca Nasa : análisis jurídico de la política del Estado colombiano en materia de comercialización de alimentos y bebidas derivados de hoja de coca producidos por comunidades indígenas». Trabajo de grado. Universidad EAFIT. Universidad EAFIT [Medellín], 2008 [Consulta: 15 febrer 2023].
* Valenzuela Navarro, Carol Mayerly; Argüello Rincon, Héctor Ariel; Ortiz Castro, Marcela «Evaluación del nivel de competitividad de las empresas que elaboran subproductos derivados de la hoja de Coca. caso de estudio empresa: Coca Nasa». Trabajo de Grado. Fundación Universitaria Los Libertadores, 2013.